Mathilde Harviken

Mathilde Hauge Harviken (født 29. desember 2001) er en norsk fotballspiller fra Elverum, som spiller for Rosenborg og det norske landslaget.

Klubbkarriere 
Harviken debuterte i Toppserien for Fart i mars 2019, en sesong som endte med nedrykk for Fart.  

I juni 2020 signerte hun for Røa, og fortsatte dermed i Toppserien. Men 2020-sesongen endte med Harvikens andre nedrykk på rad. I 2021 ble hun tatt ut på årets lag i 1. divisjon av Sportskollektivet. 

I desember 2021 ble det kjent at hun meldte overgang til Rosenborg. Hun fikk prisen for årets gjennombrudd i Toppserien i 2022.

Landslagskarriere 
Harviken har landskamper i aldersbestemte klasser for J15, J16, J17, J19, U23 og det norske A-landslaget.

Hun ble tatt ut på det norske A-landslaget for første gang i august 2022 og debuterte i VM-kvalifiseringskampen hjemme mot Albania 6. september 2022.

Som 20-åring ble hun tatt ut til sitt første seniormesterskap til VM i Australia og New Zealand i 2023.

Referanser

Eksterne lenker 
 

Norske fotballspillere
Norske damelandslagsspillere i fotball
Spillere i VM i fotball for kvinner 2023
Fotballspillere for Røa Dynamite Girls
Fotballspillere for Rosenborg BK Kvinner